CELEX: 62011CN0068
Language: el
Date: 2011-02-16 00:00:00
Title: Υπόθεση C-68/11: Προσφυγή της 16ης Φεβρουαρίου 2011 — Ευρωπαϊκή Επιτροπή κατά Ιταλικής Δημοκρατίας

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/8
            
         Προσφυγή της 16ης Φεβρουαρίου 2011 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-68/11)
   2011/C 145/10
   Γλώσσα διαδικασίας: ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Alcover San Pedro και S. Mortoni)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, υπερβαίνοντας για διαδοχικά έτη τις οριακές τιμές για τα σωματίδια ΑΣ10 στον αέρα του περιβάλλοντος σε πλήθος ζωνών και οικισμών σε ολόκληρη την ιταλική επικράτεια, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 1999/30/ΕΚ (1) του Συμβουλίου, της 22ας Απριλίου 1999, σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος, νυν άρθρο 13, παράγραφος 1, της οδηγίας 2008/50/CE (2) του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 5, παράγραφος 1, της οδηγίας 1999/30 ορίζει ότι τα κράτη μέλη λαμβάνουν τα αναγκαία μέτρα προκειμένου να εξασφαλίσουν ότι οι συγκεντρώσεις ΑΣ10 στον αέρα του περιβάλλοντος, δεν υπερβαίνουν τις οριακές τιμές που αναφέρονται στο μέρος Ι του παραρτήματος ΙΙΙ της οδηγίας από τις καθοριζόμενες στο μέρος αυτό ημερομηνίες. Η προβλεπόμενη στο μέρος αυτό ημερομηνία είναι η 1η Ιανουαρίου 2005.
   Κατά την εκτίμηση των ετήσιων εκθέσεων για τα έτη 2005-2007, η Επιτροπή επισήμανε την ύπαρξη υπερβάσεων των οριακών τιμών των σωματιδίων ΑΣ10 σε πλήθος ζωνών και αστικών οικισμών. Επιπλέον, τα διαβιβασθέντα από την Ιταλία πλέον πρόσφατα στοιχεία, τα οποία αναφέρονται στο έτος 2009, καταδεικνύουν ότι διατηρείται η κατάσταση της υπερβάσεως των ημερήσιων και/ή ετήσιων οριακών τιμών σε περίπου 70 ζώνες.
   Για τους λόγους αυτούς, η Ιταλία παρέβη τις υποχρεώσεις που υπέχει από το άρθρο 5, παράγραφος 1, της οδηγίας 1999/30 όσον αφορά τις ζώνες και τα έτη.
   
      (1)  ΕΕ L 163, σ. 41.
   
      (2)  ΕΕ L 152, σ. 1.